CELEX: 31995D0410
Language: lt
Date: 803779200000
Title: 1995 m. birželio 22 d. Tarybos sprendimas, nustatantis Suomijai ir Švedijai skirtų skerstinų naminių paukščių mikrobiologinio tyrimo, imant mėginius jų kilmės įmonėse, taisykles

Svarbus teisinis pranešimas

|

31995D0410

Oficialusis leidinys L 243 , 11/10/1995 p. 0025 - 0028

		Tarybos sprendimas1995 m. birželio 22 d.nustatantis Suomijai ir Švedijai skirtų skerstinų naminių paukščių mikrobiologinio tyrimo, imant mėginius jų kilmės įmonėse, taisykles(95/410/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1990 m. spalio 15 d. Tarybos direktyvą 90/539/EEB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių [1], ypač į jos 10b straipsnio 1 dalį,kadangi Komisija patvirtino Suomijos ir Švedijos pateiktas veiklos programas, susijusias su salmonelių kontrole; kadangi šios programos apima specialias skerstiniems naminiams paukščiams taikomas priemones;kadangi įmonės atliekami mikrobiologiniai tyrimai yra viena papildomų garantijų, kurios suteikiamos Suomijai ir Švedijai, ir šios garantijos yra lygiavertės toms, kurios gaunamos pagal Suomijos ir Švedijos veiklos programas, patvirtintas atitinkamais Komisijos sprendimais;kadangi Suomija ir Švedija privalo iš trečiųjų šalių importuojamoms skerstinų naminių paukščių siuntoms nustatyti tokius reikalavimus, kurie būtų ne mažiau griežti nei šiame sprendime nustatyti reikalavimai;kadangi mikrobiologinių tyrimų taisyklės nustatomos apibrėžiant mėginių ėmimo metodą, imtinų mėginių skaičių ir mėginių tyrimui taikomą mikrobiologinį metodą;kadangi atsižvelgiant į tyrimų apimtį ir taikytinus metodus būtina padaryti nuorodą į Veterinarijos mokslinio komiteto nuomonę, išdėstytą 1994 m. birželio 10 d. ataskaitoje;kadangi mikrobiologiniai tyrimai neprivalomi skerstiniems naminiams paukščiams iš įmonės, kuriai taikoma programa, laikoma lygiaverte Suomijoje ir Švedijoje įgyvendintai programai;kadangi pagal Direktyvos 90/539/EEB 10b straipsnio 2 dalį šio sprendimo nuostatose turi būti atsižvelgiama į Suomijoje ir Švedijoje patvirtintas ir įgyvendintas programas,PRIĖMĖ ŠĮ SPRENDIMĄ:1 straipsnisPagal Direktyvos 90/539/EEB 10b straipsnį Suomijai ir Švedijai skirtoms skerstinų naminių paukščių siuntoms turi būti taikomos 2 ir 3 straipsniuose nustatytos taisyklės.2 straipsnisMikrobiologinis salmonelių tyrimas, apibrėžtas Direktyvos 90/539/EEB 10b straipsnyje, atliekamas taip, kaip nustatyta A priede.3 straipsnis1. Skerstinus naminius paukščius, kurie bus siunčiami į Suomija ir Švediją, turi lydėti B priede nurodytas sertifikatas.2. Pirmojoje dalyje numatytas sertifikatas:- gali būti pateikiamas kartu su 5 pavyzdžio sertifikatu, nurodytu Direktyvos 90/539/EEB IV priede,- arba jis gali būti sudedamoji pirmojoje įtraukoje minimo sertifikato dalis.4 straipsnisRemdamasi Komisijos pasiūlymu, kuris buvo parengtas remiantis ataskaita, sudaryta pagal Suomijoje ir Švedijoje įgyvendintas veiklos programas, ir patirtimi, įgyta įgyvendinant šį sprendimą, Taryba iki 1998 m. liepos 1 d. persvarsto šį sprendimą.5 straipsnisŠis sprendimas taikomas nuo 1995 m. liepos 1 d.6 straipsnisŠis sprendimas skirtas valstybėms narėms.Priimta Briuselyje, 1995 m. birželio 22 d.Tarybos varduPirmininkasPh. Vasseur[1] OL L 303, 1990 10 31, p. 6. Direktyva su paskutiniais pakeitimais, padarytais Sprendimu 95/1/EB, Euratomas, EAPB (OL L 1, 1995 1 1, p. 1).--------------------------------------------------A PRIEDAS1. Mėginių ėmimo metodasPaukščių pulke mėginiai imami likus ne daugiau kaip 14 dienų iki skerdimo. Mėginius sudaro išmatų mėginiai, susidedantys iš atskirų šviežių išmatų mėginių, sveriančių ne mažiau 1 g, paimtų atsitiktinės atrankos būdu įvairiose pastatų, kuriuose laikomi paukščiai, vietose, arba, kai paukščiai laikomi neuždaryti ir laisvai patenka į kitas paukštidės patalpas – iš kiekvienos patalpos, kurioje laikomi paukščiai.2. Imamų mėginių skaičiusAtskirų išmatų mėginių, kurie imami sudėtiniam mėginiui sudaryti, skaičius turi atitikti šią lentelę:Paukštidėje laikomų paukščių skaičius | Išmatų mėginių skaičius, kuris turi būti paimtas paukštidėje ar paukštidės patalpose |1–24 | skaičius, lygus paukščių skaičiui, bet ne daugiau kaip 20 |25–29 | 20 |30–39 | 25 |40–49 | 30 |50–59 | 35 |60–89 | 40 |90–199 | 50 |200–499 | 55 |500 ir daugiau | 60 |3. Mikrobiologinis mėginių tyrimo metodasMikrobiologinis salmonelių tyrimas atliekamas taikant standartinį Tarptautinės standartizacijos organizacijos metodą ISO 6579:1993. Tačiau Komisijos pasiūlymu Taryba kiekvienam atvejui atskirai gali patvirtinti ir lygiavertes garantijas siūlančius metodus.--------------------------------------------------B PRIEDAS+++++ TIFF +++++--------------------------------------------------